projecte-aina/catalan_government_crawling huggingface dataset:
Països de la Unió Europea: Alemanya, Àustria, Bèlgica, Bulgària, Croàcia, Dinamarca, Eslovàquia, Eslovènia, Espanya, Estònia, Finlàndia, França, Grècia, Hongria, Irlanda, Itàlia, Letònia, Lituània, Luxemburg, Malta, Països Baixos, Polònia, Portugal, Regne Unit, República Txeca, Romania, Suècia i Xipre
Països no membres de la UE: Islàndia, Liechtenstein, Noruega, República de Macedònia, Suïssa i Turquia
Països veïns de l'Europa de l'Est: Armènia, Azerbaijan, Bielorússia, Geòrgia, Moldàvia, Ucraïna
Països del sud del Mediterrani: Algèria, Egipte, Israel, Jordània, Líban, Líbia, Marroc, Palestina, Síria i Tunísia
Països balcànics: Albània, Bòsnia i Hercegovina, Kosovo, Montenegro i Sèrbia
Països d'Àsia, Llatinoamèrica, Àfrica i països industrialitzats
La Xarxa Catalana d'Instal·lacions Juvenils agrupa totes les instal·lacions de Catalunya, però existeixen altres xarxes, que únicament inclouen albergs de joventut.
Entre elles destaquem les següents, que tenen un àmbit geogràfic diferent i estan interrelacionades, perquè cadascuna és un subconjunt de la que té a sota.
T'hi pots dirigir si vols utilitzar els seus albergs:
L'Anuari estadístic de Catalunya recull la informació bàsica de les principals estadístiques oficials produïdes pels organismes del Sistema estadístic de Catalunya, i la informació més rellevant produïda per altres organismes oficials (del país i de la resta de l'Estat) sobre Catalunya.
Conté més de 10.000 taules estadístiques actualitzades a mesura que les dades estan disponibles.
Les dades són de caràcter anual.
L'Anuari recull informació sobre el nombre d'instal·lacions juvenils o centres i sobre el nombre de places disponibles, presentant-la per comarques i per tipus d'instal·lació juvenil o centre (cases de colònies, albergs de joventut, granges escola, aules de natura i campaments juvenils).
Aquesta informació és facilitada pel Servei d'Associacionisme i Educació en el Lleure de la Direcció General de Joventut.
La informació estadística sobre instal·lacions juvenils a Catalunya és recollida en l'Anuari estadístic de Catalunya.
La Xarxa Nacional d'Albergs Socials de Catalunya (XANASCAT) disposa de més de 50 albergs repartits per tota la geografia catalana en indrets de gran interès natural i cultural que mostren l'atracció i la grandesa d'allò que Catalunya pot oferir als seus visitants.
L'allotjament als albergs és una opció ideal per a la descoberta del seu entorn i per fer-hi nombroses activitats.
Així mateix, en virtut de la funció social que aquestes instal·lacions tenen encomanada, els albergs també acullen tota mena de programes renovats perquè en puguin gaudir els joves.
Si detecteu alguna errada, us preguem que ens ho comuniqueu per correu a [EMAIL]
Aquesta llista inclou només les entitats o empreses que ofereixen un mínim de tres instal·lacions diferents.
Està elaborada a partir de la informació de què disposa la Direcció General de Joventut en la data d'actualització, i es lliura únicament a títol informatiu.
L'Hipermapa és l'Atles electrònic de Catalunya, i permet consultar cartografia de base a diverses escales, i ortofotomapes detallats.
Es poden realitzar cerques per topònims, municipis i comarques, o bé per continguts temàtics.
Està gestionat pel Departament de Territori i Sostenibilitat.
Podeu localitzar amb precisió i veure en foto aèria totes les instal·lacions juvenils registrades a Catalunya accedint a l'Hipermapa a través de l'enllaç que trobareu al peu d'aquest text.
Es carregaran totes les instal·lacions, i ja podreu veure les que vulgueu en pantalla amb les eines de l'Hipermapa: zoom, desplaçament, vista topogràfica o fotogràfica, etc. Si feu clic sobre el logo taronja d'una instal·lació se us obrirà una finestra amb dades bàsiques.
Escollint "Més Informació" tindreu accés a una fitxa de la instal·lació, que us permetrà, entre altres opcions, d'accedir a la seva pròpia pàgina web, si existeix.
La informació de les instal·lacions s'actualitza mensualment.
Si detecteu alguna errada ens ho podeu comunicar a l'adreça electrònica [EMAIL]
Per accedir a l'Hipermapa feu clic aquí
Un terreny d'acampada és un espai de terreny en el medi natural o rural que s'utilitza de forma habitual per a les acampades juvenils, i que o bé no està equipat, o disposa d'alguns equipaments o serveis mínims.
El seu ús està subjecte a la voluntat de la persona propietària i a la normativa municipal corresponent, i els tràmits necessaris per a acampar-hi són responsabilitat de les entitats que els ofereixen.
Els terrenys d'acampada estan destinats a les entitats i a les associacions juvenils d'educació en el lleure per a la realització d'acampades juvenils en grup, en el marc de les seves activitats amb infants i joves i regulades pel Decret 267/2016.
Aquests terrenys, per tant, NO s'ofereixen per a acampades de grups, famílies i persones a títol privat.
La Direcció General de Joventut no regula ni registra els terrenys d'acampada, perquè no són instal·lacions fixes o permanents.
Les entitats que ofereixen els terrenys són les responsables de recaptar els permisos i efectuar els tràmits pertinents per a poder-hi acampar, d'assegurar-se que són prou segurs, i de gestionar-ne les reserves.
Per a veure les llistes de terrenys disponibles, saber-ne les característiques i localització, i confirmar llur disponibilitat cal que us hi dirigiu directament, fent clic a als Enllaços relacionats d'aquesta pàgina.
Si busqueu una instal·lació amb més equipaments, sotmesa a uns determinats requisits tècnics i d'accessibilitat i subjecta al control periòdic de l'Administració, potser voleu acampar en un campament juvenil.
És una instal·lació fixa regulada per la Direcció General de Joventut i inscrita en el seu Registre.
Disposa d'equipaments per garantir un grau suficient de confort i seguretat als seus usuaris i usuàries, i el mínim impacte en el medi.
A canvi, els preus d'utilització són més elevats.
Podeu consultar l'oferta de campaments juvenils mitjançant la Cerca d'instal·lacions juvenils i seleccionant "Campament juvenil" com a tipus d'instal·lació.
La inscripció al Registre d'Instal·lacions Juvenils de Catalunya atorga un codi que identifica a totes les instal·lacions juvenils de Catalunya que estan degudament legalitzades: albergs de joventut, cases de colònies, granges escola, aules de natura i campaments juvenils.
Aquest codi ha de figurar en tots aquells mitjans i materials publicitaris que s'utilitzin per anunciar aquestes instal·lacions.
El codi RIJC dels albergs de joventut es forma amb les inicials AJ seguides de 6 xifres, completant les xifres significatives amb zeros.
Per a efectuar l'autoliquidació de la taxa turística el codi RIJC s'ha de completar amb dos dígits de control (DC), que les persones interessades poden consultar en els enllaços relacionats.
El codi RIJC de les cases de colònies es forma amb les inicials CC seguides de 6 xifres, completant les xifres significatives amb zeros.
El codi RIJC de les granges escola es forma amb les inicials GE seguides de 6 xifres, completant les xifres significatives amb zeros.
El codi RIJC de les aules de natura es forma amb les inicials AN seguides de 6 xifres, completant les xifres significatives amb zeros.
El codi RIJC dels campaments juvenils es forma amb les inicials CJ seguides de 6 xifres, completant les xifres significatives amb zeros.
Atesa la recent supressió del Consell Comarcal del Barcelonès, el tràmit de Comunicació prèvia i registre d'instal·lacions juvenils s'ha de dur a terme provisionalment davant la Direcció General de Joventut.
Si sou una persona física o jurídica titular d'una instal·lació juvenil del Barcelonès i us cal comuncar la seva posada en funcionament, o qualsevol modificació de les seves dades registrals, heu de fer servir el formulari electrònic de petició genèrica de Tràmits.gencat.cat.
Us facilitem les indicacions corresponents en aquesta guia provisional en format pdf.
Són instal·lacions destinades a donar allotjament, com a lloc de pas, d'estada o de realització d'una activitat, a joves, en forma individual o col·lectiva, i també, en determinades condicions, a famílies, adults i grups d'infants.
Són instal·lacions destinades principalment a donar allotjament a grups d'infants o de joves que participen en activitats educatives en el temps lliure, culturals i de lleure.
Són cases de colònies que ofereixen equipaments suficients i adequats per al treball didàctic amb infants i joves en tècniques agràries i ramaderes.
Són cases de colònies que ofereixen equipaments suficients i adequats per al treball didàctic amb infants i joves en el reconeixement del medi natural i en l'educació ambiental.
Són instal·lacions destinades a les activitats d'acampada de les entitats i dels grups infantils i juvenils, i estan dotades d'uns equipaments bàsics adequats.
Es posa a disposició de les persones estudioses de l'educació en el lleure la informació disponible a la Direcció General de Joventut sobre les activitats d'educació en el lleure en les quals participen menors de 18 anys i que han estat notificades d'acord amb la normativa corresponent.
Aquestes dades s'actualitzen anualmen � t durant el primer trimestre de l'any.
Quan realitzem activitats d'educació en el lleure podem detectar possibles riscos per als infants i joves.
L'educació en el lleure es un àmbit ideal per fomentar la inclusió social, per crear vincles de confiança perquè l'infant o jove pugui verbalitzar el seu neguit i pugui explicar-ho als monitors/es o director/es d'educació en el lleure.
Us facilitem un seguit de propostes, recursos i adreces que podem ser d'utilitat en aquest sentit.
Qué és aquest document, com s'obté, com comprovar la seva validesa i quina és la normativa relacionada amb aquest certificat.
Totes les persones que per la seva feina tinguin contacte habitual amb menors hauran de presentar a les entitats o empreses d'educació en el lleure on hagin de treballar una certificació de no estar condemnat per cap delicte contra la llibertat i indemnitat sexual.
Acord de Govern GOV/97/2017, de 18 juliol (DOGC núm. 7416 del 20 de juliol de 2017)
Fundació que treballa l'atenció integral, prevenció i sensibilització dels abusos sexuals a menors.
Proposta educativa de la Fundació Catalana de l'Esplai.
Descripció esquemàtica de les accions a fer en matèria de maltractament infantil quan es produeixen en l'espai escolar.
aquest material pretén dotar d'eines a les entitats per actuar en aquells casos de violències que es donin en el seu entorn.
En aquest sentit, aquí trobareu informació sobre com detectar una situació de violència a la vostra entitat i també els passos a seguir en cas que aquesta es produeixi.
informació i recursos per saber què és el ciberassetjament, com detectar si el vostre fill o filla el pateix i com podeu col·laborar per fer-hi front.
Si es té coneixement o sospita de possibles situacions de maltractament es pot contactar amb el servei Infància Respon 116 111.
També es pot acudir als serveis socials d'atenció primària del districte, municipi o comarca, o bé comunicar-ho als Mossos d'Esquadra o a la Generalitat de Catalunya.
En aquesta guia trobareu informació i recursos per saber què són les conductes d'odi i discriminació, com detectar si el vostre fill pateix aquestes conductes o és ell qui les té amb un altre company, i com podeu fer-hi front.
El Síndic de greuges és el defensor dels infants i té la funció de garantir el respecte dels drets de la infància d'acord amb les lleis i la Convenció dels drets de l'infant.
La Llei estatal 26/2015 de modificació del sistema de protecció a la infància i l'adolescència afecta les entitats i les persones que atenen menors d'edat.
Totes les persones que per la seva feina tinguin contacte habitual amb menors hauran de presentar a les entitats o empreses d'educació en el lleure on hagin de treballar una certificació de no estar condemnat per cap delicte contra la llibertat i indemnitat sexual.
De la mateixa manera, els responsables jurídics de les entitats i les empreses s'han d'assegurar que les persones (ja siguin voluntàries, contractades, en pràctiques...) que col·laboren en les activitats amb menors que organitzen no estiguin condemnades per cap delicte contra la llibertat i indemnitat sexual.
La diferència substancial que presenta aquest certificat en relació amb el certificat d'antecedents penals és que només hi figuren els delictes sexuals, d'aquesta forma es preserva el dret a la intimitat inherent a tota persona.
El tràmit per obtenir la certificació del registre central de delinqüents sexuals es gestiona a través del Ministeri de Justícia.
Al web Tràmits Gencat hi ha un apartat específic destinat a la obtenció del certificat de delictes de naturalesa sexual, on hi ha tota la informació necessària.
Si voleu comprovar la validesa del certificat que us presenti una persona, podeu fer-ho mitjançant el web de verificació de documents del Ministeri de Justícia.
La persona que treballa o col·labora de forma discontinua, ha de tornar a presentar el certificat a l'empresa o entitat cada vegada que s'hi incorpora.
La persona que treballa o col·labora de forma continuada no cal que torni a presentar el certificat mentre no s'interrompi aquesta col·laboració.
D'acord amb l'article 9 del Real Decret 1110/2015, d'11 de desembre, pel qual es regula el Registre Central de Delinqüents Sexuals, els ciutadans d'origen estranger que vulguin treballar habitualment amb menors hauran de tenir:
Certificació negativa del Registre Central de Delinqüents Sexuals expedida per les autoritats espanyoles
Certificació negativa d'haver estat condemnats per delictes de caràcter sexual expedida pel seu país d'origen o d'on siguin nacionals.
Si preveus realitzar alguna activitat d'educació en el lleure amb menors d'edat a qualsevol altra comunitat autònoma o a Andorra és important que coneguis la seva normativa per aquest tipus d'activitats.
Pel que fa a Andorra veuràs que no hi ha una normativa comuna, sinó que són les pròpies parròquies les que atorguen el corresponent permís.
A França, les activitats d'educació en el lleure estan regulades pel Ministeri de l'Educació Nacional i de la Joventut sota la denominació accueils collectifs de mineurs (acolliment de menors en estades col·lectives).
L'equivalent francès a la notificació d'activitats de lleure s'anomena declaration (declaració) i és obligatori fer-la en estades amb allotjament que incloguin com a mínim 7 menors d'edat.
Aquesta declaració es fa emplenant un formulari de declaració prèvia que s'ha d'adreçar a la direcció departamental de joventut i esports del departament on es realitzi l'activitat, almenys dos mesos abans de començar l'activitat.
Posteriorment s'haurà d'emplenar una fitxa complementària.
En aquesta pàgina hi trobareu fulletons explicatius en francès i anglès, amb recomanacions sobre ràtios, modalitats d'allotjament, assegurances i salut, entre d'altres.
La Guia d'activitats de lleure educatiu s'ofereix a entitats i empreses que organitzen activitats d'educació en el lleure en època de vacances i amb places obertes, perquè les publiquin en el cercador web de la Direcció General de Joventut.
Mitjançant el lloc web d'accés podeu, en qualsevol moment, publicar les vostres activitats i posteriorment consultar-les, modificar-les o anul·lar-les, d'acord amb els requisits i el procediment que s'expliquen a continuació.
Si teniu interès a publicar les vostres activitats a la Guia d'activitats de lleure educatiu de la Direcció General de Joventut, envieu-nos un correu a [EMAIL], indicant el nom de l'entitat organitzadora, el tipus d'activitat i el número de notificació de l'activitat.
També cal annexar-hi el comprovant d'enviament de la Declaració responsable.
Si, quan haguem verificat que compliu els requisits, us donem accés al cercador, rebreu un missatge informant-vos que ja podeu accedir-hi.
Llavors heu de clicar al banner "Accés a la informació d'activitats obertes d'una entitat" i entrar al cercador per introduir l'activitat que vulgueu publicar.
En qualsevol moment podeu accedir al lloc web de la Guia d'activitats de lleure (el mateix on ja vau publicar l'activitat), seleccionar una activitat de les que hagueu publicat i consultar-la, modificar-la o anul·lar-la, segons calgui.
Decret regulador de les activitats d'educació en el lleure en les quals participen menors de 18 anys
Text del conveni col·lectiu del sector del lleure educatiu, que té la vigència ratificada fins que no se'n signi un de nou, amb les taules salarials corresponents.
Procediment per a posar una denúncia davant la Inspecció de Treball si una persona pateix irregularitats en el seu centre de treball.
Procediment per a demanar un certificat si se sospita que s'ha fet un ús fraudulent d'una titulació de monitor/a o director/a en una activitat d'educació en el lleure.
Titulacions que compleixen els requisits establerts al Decret 267/2016 i que permeten exercir com a monitor/a o director/a d'activitats d'educació en el lleure inscrit en el registre oficial de professionals de l'educació en el lleure.
Criteris de la Direcció General de Joventut sobre els requisits tècnics que han de complir els terrenys d'acampada on es desenvolupen activitats d'educació en el lleure.
Aquests criteris s'adrecen i els han de complir els titulars i entitats gestores de terrenys d'acampada.
Les persones titulars i/o les entitats gestores dels terrenys d'acampada on es fan activitats d'educació en el lleure tenen l'obligació de lliurar als grups usuaris un exemplar d'unes normes d'us que han de contemplar, com a mínim, les normes fixades en aquest document.
De tota manera, però, els grups usuaris han de complir amb les normes que conté aquest document encara que el titular o gestor del terreny d'acampada no els l'hagi lliurat.
Si esteu planejant realitzar alguna activitat d'educació en el lleure amb menors d'edat a qualsevol país de la Unió Europea i us cal informació general sobre joventut, us facilitem un enllaç amb l'European Youth Information and Counselling Agency, on trobareu adreces i telèfons dels organismes de cada país què us permetran cercar informació més concreta sobre les condicions, documentació i normativa establerta per a aquest tema.
Les polítiques de joventut han de generar oportunitats socials per al desenvolupament personal i col·lectiu de la gent jove tenint en compte la diversitat i les necessitats diferencials del col·lectiu juvenil, incidint en els factors estructurals que generen desigualtat (sexe, gènere, edat, origen cultural i ètnic, classe social i territori), i facilitant accions que disminueixin les barreres i els obstacles amb els que es troba el jovent i que fan augmentar les dificultats per a desenvolupar plenament el seu projecte de vida.
Amb aquesta finalitat, una de les necessitats socials imprescindibles que emergeix per facilitar el benestar personal i col·lectiu és l'eradicació de les violències que afecten les persones joves.
La realització d'intervencions eficaces i integrals enfront de les violències que afecten les persones joves és cabdal i passa principalment per situar la prevenció i el treball comunitari com a eixos vertebradors de les actuacions.
Estratègies i eines perquè les persones joves puguin realitzar el seus propis projectes de vida sense discriminació ni exclusió social.
Fórmula jove, inserció i cohesió sòciolaboral de persones joves amb especials dificultats
L'objectiu últim és que la societat catalana tingui la capacitat per a poder incorporar plenament a les seves persones joves.
Per això, es treballa per reduir les situacions de desavantatges dels grup en situació o procés de vulnerabilitat, especialment en els àmbits de la formació i el treball, però sense oblidar altres dimensions com la comunitària.
A més, el projecte contribueix a la visibilitat de la diversitat de la joventut en totes les seves dimensions.
Sentim cada dia desenes de missatges que ens demanen prudència en la conducció atès l'alt risc de perdre la vida o quedar marcat per sempre per un accident de trànsit.
I tanmateix, els accidents a les carreteres, les autopistes i les ciutats continuen causant massa morts i ferits.
En un espai públic de convivència tan gran com les ciutats, les carreteres, les autopistes i les autovies, cal un compromís amb les normes perquè tot rutlli sense tragèdies.
Un compromís amb nosaltres mateixos i amb els qui ens envolten.
De segur que tot plegat ja ho has sentit un munt de vegades i penses que ja domines la situació; així i tot, t'oferim un recull de recursos pràctics perquè, si ja en saps, en sàpigues encara més i, si hi ha coses que no les veus prou clares, les puguis consultar.
Guia del Departament de Treball, Afers Socials i Famílies (Institut Català de Seguretat i Salut Laboral) i el Departament d'Interior (Servei Català de Trànsit) per promoure la seguretat dels treballadors en els seus desplaçaments amb vehicle durantla jornada de treball.
Stop Accidents és una entitat que promou el canvi cultural quant a seguretat vial i accidents de trànsit.
Aquests dos conceptes no són pas antagònics, encara que la dinàmica de la societat actual ho pugui fer creure.
Avui dia tendim a viure amb pressa; la vida és cara; les feines per a joves, precàries, escasses i exigents; i el temps d'oci, amb amics o en parella, es valora com un guany de llibertat.
I tanmateix, cada vegada hi ha més joves que es decideixen a tenir fills.
Si ets d'aquests, si ets un pare o una mare jove, o si vols ser-ho aviat, t'interessa l'aplec de recursos que t'oferim: tràmits, ajuts i serveis per a noves famílies i famílies nombroses, els drets laborals de què pots gaudir pel fet d'ésser mare o pare -o bé pel fet d'estar embarassada- i recursos, idees i reflexions per a la conciliació de la vida personal, familiar i laboral.
A partir de mitjan 2007, si ets pare podràs gaudir d'un permís de quinze dies que, el el futur, ha d'arribar a quatre setmanes.
L'objectiu de la mesura és afavorir la corresponsabilitat en les famílies.
Aquest permís és compatible i independent del de maternitat, que té una durada de 16 setmanes.
El programa "L'empresa responsable en l'àmbit de la família.
Família i empresa: valors compartits" treballa per donar la força que cal a una cultura del treball que permeti una harmonia eficaç entre l'esfera laboral, la familiar i la personal, i per incidir sobre els beneficis que proporciona tant per a la família com per a l'empresa.
La maternitat/paternitat té repercussions en la relació laboral.
La llei preveu diverses mesures protectores d'aquesta situació.
Convé consultar el conveni col·lectiu d'aplicació atès que en molts casos s'estableixen millores.
Organisme del Departament de Treball, Afers Socials i Famílies de la Generalitat de Catalunya que desenvolupa i potencia les polítiques de protecció a les famílies.
Una altra porta d'accés als serveis i programes de la Generalitat adreçats a les famílies, amb més recursos addicionals, com ara la Convenció dels Drets dels Infants, informació pràctica per a gaudir d'unes vacances en família i accés als altres organismes que depenen d'aquesta institució: Direcció General d'Atenció a la Infància i l'Adolescència, Institut Català de l'Acolliment i de l'Adopció (ICAA), i Coordinació de serveis d'atenció als infants i adolescents amb disminució o risc de tenir-ne (CTIC).
Recursos del Departament de Treball, Afers Socials i Famílies amb informació sobre formació, lleure, entitats i suport per a mares, pares i famílies.
Moure's pel món no sempre és senzill, i encara pot ésser més complicat si tens cap discapacitat física o mental.
Tant si ets tu qui té la discapacitat com si és algú del teu voltant, et seran útils aquests recursos que ofereix el Departament de Treball, Afers Socials i Famílies.
Tota aquesta informació i recursos per a gent amb discapacitat física la trobaràs en aquesta pàgina del Departament de Treball, Afers Socials i Famílies.